text: Forurening langs kysten langs Als
  17 oktober 2010 kl. 12.41
  På andet døgn forsøger Sønderborg Brand og Redning at forhindre en miljø-katastrofe ved den alsiske kyst.
  60 mand har siden fredag fjernet omkring to ton olieagtige fedtplamager fra kysten mellem Sønderborg og Høruphav på Sydals.
  Foreløbige analyser viser, at klumperne indeholder svinefedt.
  Derfor kan forureningen stamme fra det litauiske passager- og fragtskib, der for en uge siden brød i brand syd for Langeland.
  Det sejlede nemligt bl.a. med slagteri-affald.
  Hvis det er tilfældet, betegner flere politikere det som en miljømæssig skandale, at miljøskibe i området ikke har forhindret forureningen.
  